O‘rik eksporti 747 tonnaga yoki 36 foizga oshgan. Bu haqda Davlat statistika qo‘mitasi ma’lumot berdi. Qo‘mita xabariga ko‘ra, O‘zbekiston 2022 yilning yanvar-may oylarida xorijiy davlatlarga qiymati qariyb 3 mln AQSh dollariga teng bo‘lgan 2,8 ming tonna o‘rik eksport qilgan. Qayd etilishicha, o‘rik eksporti o‘tgan yilning mos davri bilan solishtirilganda 747 tonnaga yoki 36 foizga oshgan. 2022 yilning 5 oyida O‘zbekiston eng ko‘p o‘rik eksport qilgan davlatlar orasida Rossiya yetakchilik qilmoqda – 1,5 ming tonna. Shuningdek, Qozog‘istonga 860 tonna, Qirg‘izistonga esa 429 tonna o‘rik olib borilgan. 2022 yilning 5 oyida xorijga eng ko‘p o‘rik eksport qilgan hududlar quyidagicha: Farg‘ona viloyati – 1,2 ming tonna;   Xorazm viloyati – 311 tonna;   Toshkent viloyati – 236 tonna.